Parlamenta Grupo Apoganta Esperanton (Pollando)

La **Parlamenta Grupo Apoganta Esperanton**, mallonge PGAE (dum la jaroj 2012-2015),  *Parlamentarny Zespół Wspierania Języka Esperanto* aŭ *Parlamenta Grupo de la Lingvo Esperanto*, mallonge PGLE (dum la jaroj 2016-.....),  *Parlamentarny Zespół Języka Esperanto*, estas grupo de polaj parlamentanoj, kiuj subtenas la internacian lingvon Esperanto.
[eta|170px|maldekstra|[Edmund Wittbrodt]]
[eta|170px|dekstra|[Robert Biedroń en 2014]]
Ĝi estis fondita la  okaze de la 125-jariĝo de la lingvo. La apero de la PGAE estas la rezulto de la streboj de Pola Asocio Eŭropo - Demokratio - Esperanto (EDE-Pollando) kiu krome la  en Pola Senato kunorganizis kun senatano prof. d-ro habil. Edmund Wittbrodt kaj *Mecenato de Esperanto* Etsuo Miyoshi la Esperanto-konferencon kaj E-ekspozicion "*La 125-jariĝo de la lingvo Esperanto*".

[eta|170px|maldekstra|[Tadeusz Iwiński]]
[eta|170px|dekstra|[Roman Zaborowski]]
Al PGAE apartenas interalie jenaj deputitoj kaj senatanoj:
* Mieczysław Augustyn
* Robert Biedroń de la jaro 2011 ĝis 2014 parlamentano de Pola Sejmo, de la 30-a de novembro 2014 ĝis novembro 2018 urbestro de Słupsk, ekde 2012 ĝis la 30-a de novembro 2014 ano de la parlamenta grupo, ano de pola Asocio EDE
* Włodzimierz Cimoszewicz
* Andrzej Grzyb
* Teresa Hoppe
* Tadeusz Iwiński, parlamentano de Pola Sejmo; universitata profesoro, poligloto, esperantisto, vicprezidanto de la parlamenta grupo
* Stanisław Jurcewicz
* Kazimierz Kleina, parlamentano de Pola Sejmo (2005-2007), senatano de la jaro 2007 ĝis nun, ano de la parlamenta grupo dum la jaroj 2012-2015 kaj de 2017
* Ligia Krajewska, vicprezidantino de PGAE
* Sławomir Preiss
* Aleksander Sosna
* Grażyna Sztark
* Edmund Wittbrodt,  [Vitbrod], ministro, senatano, rektoro kaj ankaŭ prezidanto de la parlamenta Grupo, la honora civitano de Rumia, merita por la Distrikto Wejherowo kaj honora membro de EDE-Pollando
* Jan Wyrowiński
* Roman Zaborowski (vidu la foton)

En la 8-a oficperiodo de Pola Sejmo kaj 9-a oficperiodo de Pola Senato la 13-an de septembro 2016 komencis aliĝi la unuaj parlamentanoj danke al aktivaj streboj de parlamentanino el Olŝtino Anna Wasilewska kiun konvinkis por Esperanto kaj la parlamenta grupo Eduardo Kozyra kaj *Marian Zdankowski*. Aktuale estas jam 15 parlamentanoj (13 sejmanoj kaj du senatanoj) el ĉiuj partioj kaj kluboj de Pola Parlamento, tio estas: PiS, Civitana Platformo, Pola Popola Partio, Moderna, parlamenta klubo ''Kukiz'15* de politikisto Paweł Kukiz.
[170px|eta|maldekstra|[Anna Wasilewska]]
[eta|dekstra|170px|[Andrzej Maciejewski]]
[eta|maldekstra|170px|[Kazimierz Kleina en 2015]]
[eta|dekstra|170px|[Piotr Polak]]
[eta|170px|maldekstra|[Paweł Bejda en 2016]]
[eta|170px|dekstra|[Tadeusz Cymański]]
[eta|170px|maldekstra|[Leszek Czarnobaj en 2015]]
[eta|170px|dekstra|[Grzegorz Furgo]]
[eta|170px|maldekstra|[Katarzyna Osos en 2015]]
[eta|170px|dekstra|[Krzysztof Truskolaski]]
* Anna Wasilewska, parlamentanino en Pola Sejmo (de 2015), Prezidantino de la parlamenta grupo ekde la 13-a de septembro 2016
* Anna Białkowska
* Piotr Cieśliński
* Tomasz Cimoszewicz
* Grzegorz Furgo el la partio Moderna, nun el la partio Civitana Platformo, ano de la parlamenta grupo
* Tomasz Kucharski
* Andrzej Maciejewski, parlamentano de Pola Sejmo, parlamenta klubo *Kukiz'15* de Paweł Kukiz, ano de la parlamenta grupo, ekde la 13-a de septembro 2016
* Katarzyna Osos, sejmano el la partio Civitana Platformo, ano de la parlamenta grupo,
* Michał Osiński
* Elżbieta Stępień
* Krzysztof Truskolaski, el la partio Moderna, nun el la partio Civitana Platformo, la ano de la parlamenta grupo kaj la vicprezidanto de PGLE
* Paweł Bejda, ano de la Pola Popola Partio, vic-vojevodo de Lodzio de la jaro 2012, de oktobro 2015 parlamentano de Pola Sejmo kaj de septembro 2016 la ano de la parlamenta grupo
* Tadeusz Cymański el la parlamenta klubo de PiS
* Leszek Czarnobaj, senatano el la partio Civitana Platformo, ano de la parlamenta grupo
* Kazimierz Kleina (vidu la foton)
* Piotr Polak, parlamentano (sejmano) de Pola Sejmo (de 2007), de majo 2017 ano de la parlamenta grupo, li estas ano de la partio PiS

La 13-an de decembro 2016 okazis la unua kunsido de Parlamenta Grupo de la Lingvo Esperanto (PGLE) en kiu partoprenis Anna Wasilewska kaj kvin aliaj parlamentanoj el la 13 aliĝinta al la Grupo. Jen unu el la decidoj de la kunsido: *La Zamenhofa Tago en Pola Parlamento* - venontjare la 15an de decembro 2017, do en la jaro en kiu UNESKO honorigas Ludovikon Zamenhof pro la 100-jara datreveno de la morto de nia Majstro. Tian proponon al Pola Parlamento faris la novkreita Parlamenta Grupo de la Lingvo Esperanto (PGLE) dum sia unua kunsido, fakte proponis ĝin Andrzej Maciejewski - parlamentano de klubo *Kukiz15* de Paweł Kukiz. Prezidantino de la Grupo estis elektita Anna Wasilewska el partio Civitana Platformo kaj Vic-Prezidanto estis elektita Krzysztof Truskolaski de partio *Nowoczesna* (*Moderna*) kaj 3 aliaj vic-prezidantoj, do po unu el ĉiuj aliaj partioj. Aktuale estas en la Grupo 13 parlamentanoj (sejmanoj kaj senatanoj) kaj la kunsidon partoprenis du esperantistoj kiuj konvinkis la parlamentanojn por krei la Grupon t.e. Eduardo Kozyra el Pola Asocio Eŭropo - Demokratio - Esperanto kaj Mariano Zdankowski el Varmia-Mazuria Esperanto-Societo.

La 9an de februaro 2017 okazis la 4-a kunsido de Parlamenta Grupo de la Lingvo Esperanto (PGLE) kiun gvidis la Prezidantino de PGLE Anna Wasilewska. Tio jam estis la kvara laborsesio. Hungara gasto Laszlo Szilvasi prelegis historie pri la situacio de Esperanto en Hungario de la 1966, pri la juro, leĝoj, datumoj, spertoj kaj pri la nuna stato de E-o. La dua gasto la Honora Konsulo de Respubliko Peruo *Kajetan Pyrzyński* prelegis pri la enkonduko de Esperanto en ok klasoj de la Elementa Lernejo n-ro 7 en Poznano (Pollando), la projekto daŭras jam du jaroj. Ĉeestis ankaŭ Prezidanto de Pola Asocio Eŭropo - Demokratio - Esperanto Eduardo Kozyra kaj Eks-Prezidanto de Varmia-Mazuria Esperanto-Societo Marian Zdankowski.
Eduardo Kozyra nome de d-ro Robert Biedroń Urbestro de Słupsk (Pollando) invitis parlamentanojn al la inaŭguro de la Zamenhofa Jaro en Slupsko (la rezulto de la unuanima decido de Urba Konsilantaro de Słupsk dum la 35a Sesio de la Konsilantaro de la 25a de januaro 2017) - kiu okazos kiel scienca konferenco la 24-an de aprilo 2017 en Urbodomo de Slupsko - tiam okazos i.a. la oficiala malfermo de E-ekspozicio "130 JAROJ de ESPERANTO". Por la sekvonta kunsido de PGLE estis invititaj prof. d-ro hab. Edmund Wittbrodt, la antaŭa Prezidanto de PGLE (dum la jaroj 2012-2015) kaj prof. Xie Nong - rektoro de la Privata Ekonomia Universitato en Pekino.

Anna Wasilewska - Prezidantino de Parlamenta Grupo de la Lingvo Esperanto (PGLE) estas la aŭtorino de la projekto de la rezolucio de Pola Parlamento (Sejmo), kiun apogis i.a. anoj de la PGLE: Paweł Bejda el la Pola Popola Partio, Tomasz Cimoszewicz el la Partio Moderna, Tadeusz Cymański el la reganta partio Juro kaj Justeco, fakte el la koalicio dum la parlamentaj balotoj nun kunreganta Solidara Pollando, Andrzej Maciejewski el la Parlamenta Klubo *Kukiz'15* de Paweł Kukiz.) - kaj danke al ŝi la 7an de aprilo 2017 Pola Parlamento unuanime per aklamo akceptis la rezolucion pri la memorigo de la 100a datreveno de la morto de Ludoviko Zamenhof.

La 24-an de aprilo 2017 reprezentis PGLE kaj aktive partoprenis Senatano Kazimierz Kleina en la ĉefa E-konferenco en Urbodomo de Słupsk okaze de la Zamenhofa jaro 2017. La konferencon komencis la arta programo dum kiu prezentis la E-kantojn la infanensemblo "Słoneczka" / "Sunetoj" kaj junular-koruso "Fantazja" / "Fantazio". Dum la E-konferenco prelegis i.a.: Urbestro de Slupsko d-ro Robert Biedroń (esperantisto), Kazimierz Kleina kiu reprezentis la Parlamentan Grupon de la Lingvo Esperanto, la Honora Konsulo de Respubliko Peruo *Kajetan Pyrzyński* (esperantisto), prezidanto de EDE-Pollando Eduardo Kozyra (esperantisto), baratano, prof. de la angla *Shankar Dasgupta* (esperantisto), prof. de la angla el la Supera Ekonomia Altlernejo en Malbork *Maria Kozłowska* (eperantistino), direktorino *Anetta Dropińska-Pawlicka* (esperantistino) de la Elementa Lernejo n-ro 7 el Poznano en kiu de du jaroj estas oficiale instruata lingvo Esperanto, prezidantino de Germana Esperanto-Junularo *Michaela Stegmaier* (esperantistino) el la Herzberg am Harz - la Esperanto-urbo, la lasta prezidanto de E-klubo en Słupsk funkcianta dum la jaroj 1956-1998 *Henryk Wower* (esperantisto), kaj aliaj esperantistoj el Gdańsk, Gdynia, Łowicz, Malbork, *Mełpin*, Olsztyn, Słupsk, Szczecin, Wągrowiec kaj Wejherowo. En la konferenco partoprenis ankaŭ Starosto de Słupsk *Zdzisław Kołodziejski*, Vicestarosto de Słupsk *Rafał Konon*, Prezidantino de la Urba Konsilantaro en Słupsk *Beata Chrzanowska* kaj direktoroj de kelkaj fakoj (ekz. pri kulturo, edukado) en la Urbodomo en Słupsk kaj profesoroj de Pomeria Akademio en Słupsk kaj direktoroj de kelkaj mez- baz-lernejoj. Post la E-konferenco Senatano Kazimierz Kleina kun Prezidanto de EDE-Pollando Eduardo Kozyra metis florojn ĉe la Zamenhof-monumento kaj ili ambaŭ malkovris dulingvan memortabulon "Grab Zamenhofa Karpeno"- la novan ZEOn en Słupsk kun la ĉeesto de kelkdeko da partoprenantoj de la konferenco kaj multaj ĵurnalistoj .

La 28an de aprilo 2017 Anna Wasilewska partoprenis kun prezidanto de EDE-Pollando Eduardo Kozyra (ambaŭ kiel gastoj) en Konferenco okaze de 100. mortodatreveno de Ludoviko Zamenhof. En sia fejsbuko ŝi metis jenan informon: "Konferenco okaze de 100. mortodatreveno de Ludoviko Zamenhof kunvenigis multajn interesajn personojn. El Parizo venis pranepino de Ludoviko Zamenhof d-rino *Margareta Zaleski-Zamenhof'', estis ankaŭ d-ro Mark Fettes, prezidanto de UEA, d-rino Barbara Despiney kaj multaj aliaj sciencistoj kiuj havis siajn prelegojn..

La 21-an de novembro 2017 en la vestiblo de sanatorio "Perła" en la kuracloko Ustka - okazis la vernisaĝo de la Senata E-ekspozicio "130 Jaroj de la Lingvo Esperanto" sub la patroneco de Senatano Kazimierz Kleina kiu estas la ano de la Parlamenta Grupo de la Lingvo Esperanto. La vernisaĝon persone ĉeestis la Senatano Kazimierz Kleina akompane de Prezidantino de la Urba Konsilantaro de Słupsk Beata Chrzanowska (esperantistino), ĝuste tiu Urba Konsilantaro unuanime la 25an de januaro 2017 proklamis la "2017 la Jaro de Ludoviko Zamenhof en Słupsk", krome ĉesestis ankaŭ la eks-Ambasadoro de Respubliko Hungario en Varsovio Andras Asztalos kaj aliaj. La organizanto de la E-ekspozicio estas Pola Asocio Eŭropo - Demokratio - Esperanto / EDE-Pollando) kaj Studenta Scienca Rondo de Historiistoj de Pomeria Akademio en Słupsk. Aliĝis 10 interesitoj inter la ĉeestantoj de la vernisaĝo kaj ni faris tie la rapidan E-kurson por la urbanoj de Ustka kaj por la kuracgastoj de la sanatorioj en tiu fama kuracloko Ustka, la E-kurson gvidis Prezidanto de EDE-Pollando Eduardo Kozyra ().

## Notoj 
Kategorio:Politiko de Pollando
Kategorio:Esperanto-movado en Pollando
Kategorio:Polaj Esperanto-asocioj